Նախադպրոցական ուսումնական հաստատություններում առաջացող խնդիրները մշտապես եղել ու շարունակում են մնալ արդիական: «Մոնիտորինգ Գյումրի քաղաքի նախադպրոցական ուսումնական հաստատությունների մասնագիտական եւ տեխնիկական հագեցվածություն» ծրագրի շրջանակներում քննարկվել են նախադպրոցական ուսումնական հաստատություններում տիրող իրավիճակն ու ծառացած խնդիրները: Մասնակիցները խոսել են նաեւ ոլորտում դրական տեղաշարժերի եւ առաջընթացների մասին: Մասնագետները, հասարակական կազմակերպությունների ներկայացուցիչները եւ ուսանողները պնդել են, որ ներառական կրթության բացը նույնպես զգալի է ոլորտում: Նշված հարցերին լուծում տալու համար անհրաժեշտ է հետեւողական եւ միասնական աշխատանք: